b'\n_START_ARTICLE_\nYlenia Zobec\n_START_SECTION_\n\xc5\xbdivljenjepis\n_START_PARAGRAPH_\nYlenia se je rodila in odra\xc5\xa1\xc4\x8dala v Trstu,kot h\xc4\x8di zamejskih Slovencev. S petjem je pri\xc4\x8dela v otro\xc5\xa1kih pevskih zborih, od leta 2001 pa nastopa na slovenskih glasbenih festivalih, predvsem Melodijah morja in sonca, Slovenski popevki ter Emi. Leta 2003 je na Slovenski popevki prejela priznanje za najbolj\xc5\xa1o debitantko, kasneje pa tudi za najbolj\xc5\xa1o pesem in najbolj\xc5\xa1i nastop. Kot gledali\xc5\xa1ka igralka sodeluje kot del ansambla SNG Nova Gorica v predstavah Bakhantke in Duohtar pod mus. Z Danielom Malalanom je nastopila v oddaji Zvezde pojejo s skladbama\xc2\xa0\xc2\xbbVivo per lei\xc2\xab\xc2\xa0in\xc2\xa0\xc2\xbbPrisluhni mi\xc2\xab. V oddaji Zvezde pojejo je nastopila tudi z Omarjem Naberjem s skladbo\xc2\xa0\xc2\xbbStop\xc2\xab Marca 2013 je diplomirala na Fakulteti za arhitekturo Univerze v Trstu.'